Nakon gubitka statusa članice, prisustvo događanjima inicijative Partnerstvo otvorenih vlada samo u svojstvu posmatrača\nIako je članica međunarodne inicijative Partnerstvo otvorenih vlada od 2012., Crna Gora je neaktivna već skoro tri godine, što je upravni odbor ove inicijative krajem juna i zvanično konstatovao i objavio na sajtu ove globalne inicijative. Time je Crna Gora, pored Turske, postala jedina država koja je izgubila privilegije punopravne članice, pa će joj do eventualne reaktivacije, biti omogućeno prisustvo događanjima inicijative u svojstvu posmatrača, isključivo radi sticanja informacija.\n„Crna Gora je, zbog neispunjavanja obaveza, izgubila mjesto u inicijativi Partnerstvo otvorenih vlada (POV), i dobila status neaktivne zemlje“, navodi se u pisanom saopštenju nevladine organizacije Institut alternativa (IA).\nU saopštenju IA se kaže da je gubljenje statusa u inicijativi, u kojoj učestvuje 75 zemalja svijeta, krajnja mjera Upravnog odbora POV, čiji je cilj diskreditovanje država koje ne poštuju dogovorene obaveze.\n“Za takvo postupanje Vlada nije dala nikakvo obrazloženje niti je iko odgovarao za ignorisanje obaveza u globalnoj inicijativi u koju se država Crna Gora dobrovoljno uključila”, kažu u Institutu alternativa.\nNeaktivnost kao loša međunarodna slika o Crnoj Gori (na fotografiji Podgorica)\nO razlozima zbog kojih je Crna Gora izgubila status aktivne zemlje, za Radio Slobodna Evropa govori koordinator Vladinog Operativnog tima POV, Srđan Kusovac koji kaže da je Crna Gora prije nešto više od godinu dana, usvajanje akcionog plana na Operativnom timu, dovela do samog kraja.\n„U tom momentu je nastupila Vlada izbornog povjerenja. Procijenjeno je da to nije trenutak kada se time treba baviti. Nakon toga došlo je do finansijske oskudice. Plan finansijske konsolidacije i nedostatak novca je, praktično, bio jedini razlog zbog kog smo bili na stand by-u. U međuvremenu je istekao rok koji je bio do 30. juna kada je trebalo usvojiti akcioni plan. Očekujem da će u narednih petnaestak – dvadeset dana on biti formalno utvrđen i upućen Vladi, tako da će Crna Gora nastaviti aktivnosti u Partnerstvu za otvorenu upravu“, rekao je Kusovac.\nKako je saopšteno na sajtu POV, Upravni odbor ove inicijative je Crnoj Gori konsenzusom dodijelio status neaktivne zato što je postupala suprotno pravilima tokom tri uzastopna ciklusa i nije dostavila Nacionalni akcioni plan od novembra 2014. godine.\nU Institutu Alternativa kažu da je Crna Gora, nakon Turske, prva država koja je označena “neaktivnom”.\n“Neke od zemalja učesnica su i Sjedinjene Američke Države, Velika Britanija, Norveška, Italija, koje već sprovode svoj treći Akcioni plan, ali i Njemačka, Francuska i Holandija koje takođe prepoznaju potrebu za daljim reformama u svojim zemljama”, rekla je za RSE istraživačica javnih politika Instituta alternativa, Dina Bajramspahić koja podsjeća da je Crna Gora usvojila prvi Akcioni plan 2012. godine“.\n„Države koje su se uključile kada i mi već realizuju svoj treći akcioni plan, a mi nakon tog prvog, više nijesmo usvojili nijedan. U međuvremenu je dva puta formiran Operativni tim u kom učestvuju i organizacije civilnog društva, međutim, iako smo mi uporno radili na radnoj verziji akcionog plana, on nikako nije dolazio do Vlade“, podsjeća Bajramspahić.\nPartnerstvo otvorenih vlada je međunarodna inicijativa koju je 2011. pokrenuo tadašnji predsjednik SAD, Barak Obama, a njen cilj je unapređenje transparentnosti vlada, borbe protiv korupcije, snaženje uticaja građana i stavljanje novih tehnologija u službu jačanja državne uprave.\nOvoj, veoma uglednoj, inicijativi sa sjedištem u Vašingtomu se pridružilo 75 zemalja svijeta među kojima su SAD, najznačajnije države zapadne Evrope, ali i zemlje regiona zapadnog Balkana.\nUpravni odbor POV je pozdravio posvećenost Vlade Crne Gore ponovnom aktiviranju u Inicijativi koja je iskazana u pismu premijera Duška Markovića od 22. juna koje ipak nije bilo dovoljno da Crna Gora izbjegne zvaničan status neaktivne članice koji je stekla sedam dana kasnije.\nCrna Gora mnogo kasni sa svojim obavezama u ovoj inicijativ: Dina Bajramspahić\nKoordinator Vladinog Operativnog tima POV, Srđan Kusovac tvrdi da Crna Gora neće trpjeti nikakve štetne posljedice zbog statusa neaktivne zemlje u Povjerentstvu otvorenih vlada.\n„Država kojoj se konstatuje neaktivnost nema pravo da bude u Komitetu odlučivanja u kom Crna Gora i inače nije. Nema tu nikakvih konkretnih posljedica, osim što se u javnosti govori o tome - da nijesmo aktivni u Partnerstvu. Svi koji se bave time: ljudi iz državne uprave ili civilnog sektora, a koji su bolje upućeni u detalje, to znaju već duže vrijeme.“\nIstraživačica javnih politika Instituta alternativa, Dina Bajramspahić, međutim, kaže:\n„Ovo stvara veoma lošu međunarodnu sliku o nama jer inicijativa ima veoma veliku pažnju u SAD i zemljama zapadne Evrope u kojima je ovo odjeknulo veoma negativno. Crna Gora iz nekog, meni nepoznatog, razloga mnogo kasni sa svojim obavezama u ovoj inicijativi.“


Kina: U fokusu samita G20 će biti ekonomija, a ne politika\nM. D.\t 30. aprila 2016. 06:00\nSamit Grupe 20 najrazvijenijih zemalja sveta i privreda u naglom usponu (G20), čiji je domaćin ove godine Kina, trebalo bi da bude o ekonomiji, a ne o političkim pitanjima kao što su teritorijalni sporovi, izjavio je kineski ministar inostranih poslova Vang Đi.\nSamit, koji će biti održan početkom septembra u istočnom kineskom gradu Hangdžou, okupiće vodeće svetske lidere, poput kineskog predsednika Sji Đinpinga i američkog predsednika Baraka Obame, prenosi agencija Rojters.\nJapan je narednog meseca domaćin samita Grupe sedam (G7), čiji Kina nije deo, a predložio je da se na tom događaju razgovara o pitanjima kao što su rusko-ukrajinski sukob i pretnja koju predstavljaju nuklearne ambicije Severne Koreje.\nObraćajući se novinarima posle sastanka sa nemačkim kolegom, kineski ministar inostranih poslova je izjavio da Kina želi da iznese predloge o globalnom ekonomskom rastu na samitu G20.\n“Nadamo se da G7 može biti kao G20, i da će se koncentrisati na ekonomske i razvojne teme. Ako pojedine države, zbog političkih ciljeva, pokrenu konkretna pitanja kao što su neki istorijski problemi ili sporovi oko teritorije ili suvereniteta unutar G20, to može uticati na regionalnu situaciju i stabilnost, i nije preporučljivo”, izjavio je Đi, ne navodeći ime nijedne države.


Zvezda nikad nije imala toliko fudalera iz inostranstva - Sport - Dnevni list Danas\nPočetna » Sport » Zvezda nikad nije imala toliko fudalera iz inostranstva\n0Piše: V. Živanović 30. septembra 2019. 15.30 Izmenjeno: 15.31\nPosle pobede nad Mačvom (3:1) proteklog vikenda Milojević je još jednom priznao da zbog (pre)velikog broja stranaca ne može da na domaćem bojištu pošalje na teren najbolji tim, kao što to može u Ligi šampiona, gde ga ne sputavaju ovakva ograničenja.\n– Marin i Boaći su takođe spremni, ali zbog pravila sa strancima nisu mogli da nastupaju u ovom meču. Zato će igrati protiv Olimpijakosa – naveo je Milojević.\nCrvena zvezda u ovom trenutku praktično ne bi prošla licenciranje da je već od ove sezone na snazi novo pravilo koje je uveo Fudbalski savez Srbije da u prvom timu moraju biti najmanje dva igrača mlađa od 21. godine. U pitanju je propis koji će biti na snazi od sledeće sezone, zbog čega će šampion Srbije biti primoran da u prvi tim uvede dvojicu igrača iz svoje omladinske škole. U sadašnjem sastavu nema nikoga ko je iz omladinske škole prebačen u „A“ tim. U ovo nisu uračunati igrači poput Veljka Simića koji je iz omladinske škole Crvene zvezde do prvog tima crveno-belih stigao preko Bazela, Domžaela, Šafhauzena, Kiasa, Vitentura i Zemuna, što je bila avantura koja je trajala punih pet godina.\nGužva sa strancima na stadionu „Rajko Mitić“ dodatno je došla na dnevni red posle prošlonedeljne žalbe El Fardu Bena preko društvenih mreža, jer nije registrovan za Ligu šampiona, te Milojević može samo da ga koristi za domaće utakmice. Klub je Bena sa spiska igrača koji mogu da učestvuju u elitnom takmičenju izostavio zbog toga što je smatrano da će sigurno potpisati za Al Vahdu iz Ujedinjenih Arapskih Emirata, ali tamnoputi fudbaler vratio se neobavljena posla sa Arabijskog poluostrva. Dok se Ben navijačima na društvenim mrežama pravda kako nije ni želeo da ode iz Zvezde jer „ne juri pare“, te da će njegov odlazak biti uslovljen odlukom vrha kluba, u javnosti je još uvek ostala nepoznanica zašto je on unapred otpisan, iako još uvek u momentu licenciranja nije stavio potpis na ugovor za drugi klub. Nije isključeno ni da je trener Milojević direktno odlučio da mu Ben više ne treba jer na krilnoj poziciji koju igra nikad nije imao veću konkurenciju. Osim Bena po boku mogu da igraju Ivanić, Van la Para, Garsija, Jevtović, Vukanović, Simić, pa čak i Marin koji je prošle sezone postao plejmejker usled nedostatka igrača koji u Ligi šampiona umeju da iznesu loptu i naprave organizaciju napada, mada je doduše po vokaciji u svim ranijim klubovima uglavnom igrao krilnog napadača.\nOsim klupske politike dovođenja (pre)velikog broja stranaca, uvek je na dnevnom redu i pitanje njihovog kvaliteta. Godinama unazad postoji dilema da li Kanjas i Žander sa preko 30 godina oduzimaju mesto u timu nekim Zvezdinim klincima sa kojima bi navodno isti rezultati bili postignuti u Evropi, ali bi mogli da se promovišu i sutra izrastu u velike igrače. S obzirom na to da Milojević već treću sezonu zaredom uvodi ekipu u grupne faze evropskih takmičenja (dve Lige šampiona, jedna Liga Evrope), u njegovom mandatu se može reći da rezultati opravdavaju sredstva koja se koriste do cilja. Zanimljivo je da ni jedan Dejan Joveljić nije uspevao da se u Zvezdi nametne kao prvotimac i uglavnom je svoju šansu tražio sa klupe, dok je u Ajntrahtu brzo osigurao ulogu prvog napadača.\nZa Zvezdu je trenutno olakšavajuća okolnost što se fudbaleri iz Crne Gore još uvek ne tretiraju kao stranci za domaća takmičenja. Velika prednost crveno-belih leži i u tome što se kanadski golman Milan Borjan nije odrekao srpskog pasoša kada je aplicirao za prekoatlantsko državljanstvo. Isti je slučaj i sa defanzivcem Milošem Degenekom, jednim od ključnih igrača ekipe ove sezone, koji pored australijskog takođe poseduje i srpski pasoš. Marko Marin se kao dvogodišnjak sa roditeljima u Nemačku preselio neposredno pre početka sukoba u Bosni i Hercegovini 1991. godine. Nemačka je tokom devedesetih imala strogo pravilo da svako ko želi da stekne državljanstvo te zemlje mora da se ispiše iz državljanstva prethodne, bez mogućnosti da se sačuvaju oba pasoša. Zbog toga se Marin i u domaćim okvirima, iako je „naš“, ipak vodi samo kao stranac.\nCrvena zvezda je po broju stranaca samo najupečatljiviji primer, ali nije jedina. Stranci glavne uloge vode i u Partizanu i mnogim drugim domaćim klubovima. Evropski rezultati iz poslednjih godina pokazali su da oni mogu da donesu kvalitet klubovima u kojima igraju, dok se s druge strane dugoročna šteta po celokupan srpski fudbal još uvek ne može izmeriti. Srbija je u poslednjih deset godina lansirala generacije mlađih fudbalera koji su kao juniori osvojili Evropsko i Svetsko prvenstvo. Oni sada brane boje inostranih klubova, dok boje naših brane uglavnom oni stranci kojima je ovo ili usputna stanica za Zapad ili tamo jednostavno nisu uspeli.\nMilan Borjan Kanada\nSantana Žander Brazil\nMiloš Degenek Australija\nMarko Marin Nemačka\nMirko Ivanić Crna Gora\nHoze Alberto Kanjas Španija\nRadživ van la Para Holandija\nRičmond Boaći Gana\nEl Fardu Ben Komorska Ostrva\nMateo Garsija Argentina\nNikola Krstović Crna Gora\nAntonio Mendeš Tomane Portugal\nZvezdini klinci po belom svetu\nNajpoznatiji izdanci Zvezdine škole fudbala u ovoj deceniji napustili su klub pre navršenih 20 godina. Marko Grujić je prešao u Liverpul, a sada igra u Herti. Luka Jović je otišao u Benfiku, a potom je preko Ajntrahta iz Frankfurta letos prešao u Real Madrid za 60 miliona evra. Dejan Joveljić je letos prodat Ajntrahtu uprkos tome što je crveno-belima sada preko potreban kvalitetan napadač. Nije tajna da klub jeste zaradio na transferima ovih igrača, ali se otvorilo pitanje kolika bi zarada tek mogla da bude da su odigrali koji meč u Ligi šampiona ili Ligi Evrope.\nCrvena zvezda, Fudbal, stranci, Vladan Milojević


Još 42 domaća prehrambena proizvoda od sada sa žigom Čuvarkuća Još 42 domaća prehrambena proizvoda od sada sa žigom Čuvarkuća\nPravo na kolektivni žig „Čuvarkuća“, u okviru projekta Privredne komore Srbije (PKS) „Stvarano u Srbiji“, danas su dobila 42 domaća proizvoda prehrambene industrije. Za manje od godinu dana 714 proizvoda ponelo je ovu oznaku kvaliteta i domaćeg porekla.\n„Polovinom juna ‘Stvarano u Srbiji’ obeležiće prvi rođendan, a u toku godine očekujemo i hiljaditu čuvarkuću. To je dokaz da Srbija ima veoma kvalitetne proizvode, ne samo u prehrambenoj već i u drugim industrijama, konkurentne na domaćem i globalnom tržištu, koji postaju sve češći izbor potrošača“, rekao je Mihailo Vesović, direktor Sektora za internacionalizaciju i strateške analize PKS i predsednik Saveta za dodelu žiga.\nSve je više firmi koje konkurišu za kolektivni žig, a „Čuvarkuća“ kao garant da je najmanje 80 odsto vrednosti stvoreno u Srbiji nalazi se na proizvodima kako velikih kompanija tako srednjih i malih što pokazuje da je „Stvarano u Srbiji“ usmereno na jačanje ukupne privrede, povećanje zaposlenosti i investicija, unapređenja konkurentnosti i imidža kompanija, dodao je Vesović.\nNove „čuvarkuće“ su 22 proizvoda kompanije Imlek, 17 Univereksportovih, dva Danubiusa, jedan proizvođača organske hrane porodične firme Dolovac organik, koji posluju uz podršku dm drogerie inkubatora.\n„Veliko nam je zadovoljstvo što smo kao regionalni lider u proizvodnji mleka i mlečnih proizvoda stekli pravo na korišćenje žiga ‘Čuvarkuća’ i postali deo značajnog projekta Privredne komore Srbije koji domaće proizvode vrhunskog kvaliteta stavlja u prvi plan, jer je upravo to i važan deo strateškog opredeljenja kompanije Imlek. Kompanija u proizvodnji koristi isključivo sirovine domaćeg porekla, zbog čega uživa poverenje velikog broja potrošača“, rekao je Jovan Bugarčić, direktor marketinga Imleka.\n„Stvarano u Srbiji“ predstavlja ogromnu podršku domaćim proizvodima i proizvođačima i pozitivno utiče na jačanje svesti potrošača o značaju kupovine domaćih proizvoda. Ponosni smo što smo postali deo ovako velikog i važnog projekta, poručuju iz Imleka.\nStvarano u Srbiji: Novi projekat Privredne komore Srbije\nBiznis 17 jun 2020\nPrivredna komora Srbije pokrenula je novu akciju „Stvarano u Srbiji“, usmerenu na podršku domaćim proizvodima i proizvođačima, kao i na jačanje svesti potrošača o...\nU Univereksportu ističu da dobijanje „Čuvarkuće“ jasno pokazuje nastojanje kompanije da, kao vodeći domaći trgovinski lanac, razvojem sopstvene proizvodnje jačaju i podržavaju domaće proizvode.\n„Žig ‘Čuvarkuća’ sa ponosom nose proizvodi koje mi lično proizvodimo. Organski proizvodi brenda ‘Organa’, pršut i vino Domaćinstva Vučurević, najbolja su potvrda kvaliteta iza kojeg stoji Univereksport i čiju proizvodnju u potpunosti kontrolišemo koristeći samo i isključivo domaće sirovine“, rekao je Nikola Cvijanović, izvršni direktor kompanije Univereksport.\nProjekat „Stvarano u Srbiji“ ima veliki nacionalni značaj. Prepoznavanje od strane potrošača dolazi na kraju, ali i kao najveća nagrada za ovaj uspešan projekat, dodaje Cvijanović.


XIX Novogodišnji festival folklora COTK 'TENT'\nXIX Novogodišnji festival folklora COTK 'TENT'\nTentovci su organizacijom dva koncertna dana svojim sugrađanima poželeli srećne novogodišnje i božićne praznike\nCentar za očuvanje tradicije i kulture "TENT", na izmaku još jedne uspešne godine, priredio je svojoj publici Novogodišnji festival folkora. Tokom dva koncertna dana, 25. i 26. decembra, pred publikom su se našle najlepše koreografije iz zemlje i regiona, a najviše aplauza dobili su nosioci manifestacije, članovi dečijih folkloraških grupa.\n"Mogu da kažem da su deca pripremila jedan lep, zanimljiv i bogat program i imali su priliku da pokažu našim sugrađanima sve što su naučili do sada. Imamo decu svih uzrasta, od četvrte godine, to su najmlađi mališani, pa do 18. godine, a to su članovi koji nastupaju u pripremnom prvom ansamblu", rekao je Marko Vitić, rukovodilac dečijih grupa COTK "TENT".\nNa sceni Sportsko-kulturnog centra "Obrenovac" prve večeri festivala su se, osim najmlađih folkloraša, predstavili i članovi Narodnog orkestr, kao i rekreativne grupe. Poštovaoci srpske tradicije nagradili su aplauzima svaku numeru i svaku odigranu koreografiju.\nDrugog festivalskog dana Tentovci su ugostili i Kulturno-umetničko društvo "Đido" iz Bogatića. Sala SKC-a bila je i u sredu, i u četvrtak, ispunjena do poslednjeg mesta, što samo potvrđuje da Obrenovčani u svako doba godine rado odgovore na poziv svojih omiljenih folkloraša.\nNovogodišnjim festivalom COTK "TENT" je stavio tačku na još jednu uspešnu godinu, koju su obeležili brojni koncerti i velike turneje. Za nove izazove su spremni, a pozivaju i sve zainteresovane da se priključe, kako kažu, najlepšoj obrenovačkoj priči, tako što će radnim danom, u periodu od 19 do 21 čas, doći i zaigrati u prostorijama Sokolskog doma.


Đoković protiv Zvereva u polufinalu Ju-Es opena, istorija tenisa piše se na terenima "Flešing medouza" - Izazov\nĐoković protiv Zvereva u polufinalu Ju-Es opena, istorija tenisa piše se na terenima „Flešing medouza“\nRadio-televizija Srbije\t 9. septembra 2021. 16:10\nNovak Đoković na dobrom je putu da konačno ostvari kalendarski grend slem – osvoji sve četiri grend slem titule u jednoj sezoni, ali koliko god taj cilj bio blizu, posao je daleko od završenog.\nNajbolji teniser sveta u polufinalu ovogodišnjeg Ju-Es opena imaće za protivnika Aleksandera Zvereva, Nemca koji se nalazi u fantastičnoj formi, ali i poslednjeg tenisera koji je zaustavio Novaka na jednom velikom turniru – u polufinalu Olimpijskih igara.\nPolufinale Ju-Es opena biće meč za sve teniske sladokusce, ali, što je mnogo važnije, može biti duel koji će odrediti naredne godine svetskog tenisa.\nSamo 40 dana posle okršaja u Tokiju, Đoković i Zverev ukrstiće rekete deseti put u karijeri – Novak je zabeležio šest pobeda, Saša tri, a u dva dosadašnja duela na grend slemovima, srpski teniser slavio je pobede od 3:1 u četvrtfinalu ovogodišnjeg Australijan opena, kao i 3:0 u četvrtfinalu Rolan Garosa 2019. godine.\nU drugom polufinalu sastaju se Danil Medvedev i Feliks Ože-Alijasim, ali su sve oči teniske javnosti uprte u duel srpskog i nemačkog tenisera.\nĐoković želi da postane prvi igrač od 1969. i Roda Lejvera koji je trijumfovao na sva četiri grend slema u jednoj sezoni.\nTakođe, najbolji teniser sveta, po mnogim kriterijuma i najbolji u istoriji, želi da pretekne večite rivale Federera i Nadala po broju osvojenih grend slemova – sva trojica za sada imaju po 20.\nUkoliko Novak trijumfuje protiv Zvereva, a kasnije i u finalu u Njujorku, ostaće teniski broj 1 do kraja godine, čime bi oborio još jedan rekord koji trenutno deli sa Pitom Samprasom – sedmi put u karijeri dočekao bi Novu godinu kao najbolji teniser sveta.\nNemac želi da eliminiše Novaka i dođe do svog drugog uzastopnog Ju-Es open finala, a posle toga napadne svoju prvu grend slem titulu u karijeri.\nOlimpijski šampion napravio je seriju od 16 uzastopnih pobeda, a poslednji put gorčinu poraza osetio je u osmini finala Vimbldona, kada ga je savladao Feliks Ože-Alijasim, posle pet setova i više od četiri sata tenisa.\nU tih 16 pobeda, Zvezerev je izgubio samo tri seta, po jedan na svakom odigranom turniru – od Đokovića u Tokiju, od Cicipasa u Sinsinatiju, kao i od Soka u Njujorku.\nZverev je učestvovao na turniru Adrija turu u Beogradu, u jeku epidemije koronavirusa, nekoliko puta je izjavljivao da je Novak najbolji svetski teniser, a pre početka turnira u Njujorku naglasio je da srpskog tenisera smatra prvim favoritom na Ju-Es openu.\nS druge strane, Novak je Nemca nazvao "najvećim izazovom turnira", rekao je da će analizirati meč sa Olimpijskih igara, kako ne ponovio grešku iz Tokija.\nSpektakl je zagarantovan, ostalo je samo da organizatori turnira odrede termin odigravanja ovog, po mnogim parametrima, istorijskog meča.\nSandgren odigrao samo jedan gem na turniru, pa doživeo Novakovu…\nPUTIN ČESTITAO MEDVEDEVU: „Snažni i renomirani Đoković nije imao…\nNisu slavili teniskog Boga nego čoveka koji zna da plače\nRod Lejver: Samo hrabro Novače, izazov se nastavlja


RTS :: Poslanici o amandmanima na više zakona\nPolitika Poslanici o amandmanima na više zakona\nPoslanici o amandmanima na više zakona\nutorak, 09. okt 2018, 12:14 -> 17:01\nSkupština Srbije počela je raspravu o amandmanima na više predloženih zakona, među kojima su izmene i dopune Zakona o zaštiti životne sredine i izmene finansijskog plana Republičkog fonda za zdravstveno osiguranje (RFZO).\nNa izmene i dopune Zakona o zaštiti životne sredine podneto je 402 amandmana, a predloženim izmenama stvaraju se formalno-pravni uslovi za konkurisanje za dobijanje sredstava iz IPARD fonda, a u skladu sa merama zaštite životne sredine.\nMinistar zaštite životne sredine Goran Trivan izjavio je da je država obezbedila deo sredstava za zbrinjavanje opasnog otpada koji je pronađen u pojedinim lokalnim samoupravama.\n"Vlada Srbije je za one količine otpada koje su otkivene, bez obzira da li je reč o Obrenovcu, Pančevu ili drugim opštinama obezbedila za zbrinjavanje tog oopasnog otpada, jer lokalne samouprave najčešće nemaju para da to reše. Nadležni organi rade svoj posao i nastavićemo da se bavimo time", rekao je ministar.\nNa dnevnom redu je i Sporazum vlada Srbije i Hrvatske o saradnji u oblasti zaštite životne sredine i očuvanja prirode i Sporazum o očuvanju afričko-evroazijskih migratornih ptica vodenih staništa, potvrđivanje Protokola o održivom transportu uz Okvirnu konvenciju o zaštiti i održivom razvoju Karpata, kao i Predlog zakona o potvrđivanju Sporazuma o očuvanju populacija slepih miševa u Evropi.\nMeđu tačkama dnevnog reda je i utvrđivanje sastava stalnih delegacija Skupštine Srbije u međunarodnim parlamentarnim institucijama.\nPolemika Dveri i SRS ko je prava opozicija\nŠef poslaničke grupe Dveri Boško Obradović pitao je poslanike Srpske radikalne stranke kakva su oni opozicija jer, kako kaže, ne smeju da napadaju predsednika države Aleksandra Vučića, a poslanica radikala Vjerica Radeta mu je poručila da javnost zna ko je prava opozicija i da za opoziciono delovanje "nije dovoljno reći samo da je neko lopov".\n"Lako je da napadate Boška Obradovića. Ćutite Radeta verno služeći (Vojislavu) Šešelju i Vučiću. Licemerno je napadati opoziciju", rekao je Obradović koji je polemisao najpre sa naprednjacima, tvrdeći da će skupština da usvoji zakon koji liberalizuje tržište za uvoz GMO.\n"Prilično je neverovatno zašto predstavnici ove grupacije 'savez za s kolca i konopca', tako bi im najbolje izgleda ime odgovaralo, svoje frustracije leče pominjući SRS tamo gde nema razloga za to", rekla je Radeta.\nOna je dodala da "javnost zna da je SRS najozbiljnija opozicija, da se vrlo ozbiljno suprostavlja predlozima Vlade Srbije".\n"Jedino smo mi tražili da premijerka razreši pet ministara. Kada neko ne zna da se ponaša ljudski, kada iz nekog progovori 'ljotićevština', on je zaslepljen i misli da je dovoljno samo reći da je neko lopov i kriminalac", odgovorila je Radeta.\nŠef poslaničke grupe SNS-a Aleksandar Martinović se uključio u raspravu rekavši da je javnost mogla da čuje kako "koordinator" (Saveza za Srbiju Boško Obradović) shvata političko delovanje i šta za njega predstavlja pojam opozicije.\n"Kaže (Obradović) morate da spominjete Vučića, njegovog brata, da mu razapinjete na krst decu, oca, majku, porodicu, onda ste prava opozicija. Time dokazujete opoziciono delovanje. To je bruka i sramota. Ne znam da li se kolege sa druge strane, evropejci slažu sa takvom definicijom politike i opozicije", rekao je Martinović.\nPosle serije polemika određena je petominutna pauza kako bi se "smirila situacija" u parlamentu.


Bivši predsednik Donald Tramp govori na godišnjoj konferenciji Konzervativne političke akcije (CPAC) u Orlandu, 28. februara 2021.\nBivši američki predsednik Donald Tramp izjavio je u nedelju da nema planove da formira novu stranku koja bi bila rival Republikanskoj partiji. Govoreći na godišnjoj konferenciji Konzervativne političke akcije (CPAC) na Floridi, Tramp je izveštaje da kuje planove o trećoj stranci nazvao "lažnim vestima". Bivši predsednik je proteklih meseci bio u sukobu sa republikancima koji su odbacili njegov pokušaj da ospori rezultat predsedničkih izbora, i glasali za njegov opoziv.\nObraćajući se svojoj konzervativnoj publici, Tramp je nagovestio da je spreman da se ponovo kandiduje za predsednika 2024, i ponovio svoje diskreditovane, neistinite tvrdnje da su demokrate "ukrale" izbore 2020.\nBivši predsednik oštro je kritikovao administraciju demokrate Džoa Bajdena, navodeći da je Bajden imao "najkatastrofalniji prvi mesec od bilo kog predsednika u savremenoj istoriji", i dodao da se "za kratkih mesec dana stiglo od Amerike prvo do - Amerike na zadnjem mestu".\nDonald Trampe je, takođe, u govoru zahtevao da Bajden otvori škole širom zemlje, optužujući ga za lojalnost sindikatu nastavnika, i napao predloženi paket pomoći pogođenima pandemijom u iznosu od 1,9 hiljada milijardi dolara, navodeći da će veliko parče "otići demokratskim gradovima sa lošom upravom."\nIpak, podele unutar stanke su postale vidljivije kada je Senat odlučivao o opozivu Trampa, za šta je glasalo i sedam republikanskih senatora. Tramp ih je žestoko kritikovao, zajedno sa 10 republikanskih članova Predstavničkog doma koji su takođe glasali za njegov opoziv.\nKritike su u poslednje vreme usmerene na lidera senatske manjine Miča Mekonela. Iako je Mekonel glasao da Tramp bude oslobođen, u govoru posle glasanja je rekao da je bivši predsednik "praktično i moralno odgovoran za podstrekivanje nereda i opsadu Kongresa".\nTramp je nazvao Mekonela "sumornim, smrknutim političarem koga samo zanima lična korist" i rekao da, ukoliko republikanski senatori zadrže Mekonela kao svog lidera, "neće ponovo pobediti".\nUprkos svađi, Mekonel je rekao da to ne sme da poremeti pokušaje republikanaca da ponovo osvoje Belu kuću, čak i ako se Tramp ponovo kandiduje. Na pitanje Foks njuza da li će podržati Trampovu ponovnu nominaciju za 2024, Mekonel je rekao "Apsolutno".\nIako su neki nezadovoljni Trampom, bivši predsednik i dalje ima podršku mnogih državnih i lokalnih republikanskih zvaničnika.\nTramp je nagovestio da njegova politička karijera nije završena, ali još nije otkrio kako želi da je nastavi.\n"Naš istorijski, patriotski pokret MAGA je tek u začetku. Imam mnogo toga da vam kažem u narednim mesecima, i radujem se nastavku našeg zajedničkog puta", rekao je nakon glasanja o opozivu.\nRepublikanci, Trampovi protivnici, razgovaraju o formiranju treće stranke\nSenator iz Južne Karoline Lindzi Grejem, inače Trampov saveznik, ocenio je da je Tramp "najenergičniji član Republikanske stranke"\n"Mogu samo da kažem da on ima najveći potencijal u Republikanskoj partiji. Treba nam Tramp", kazao je Grejem za Foks njuz.\nNeki republikanci, međutim, misle drugačije. Senator iz Luizijane Bil Kesidi, koji je glasao da Tramp bude proglašen krivim u Senatu, kaže da je "Republikanska stranka više od jedne osobe, da su u pitanju ideje".\nKesidi se zalaže za novi put stranke, ali zbog stava da se distancira od Trampa već je trpeo posledice kada mu je stranka izrekla javnu kritiku.\nPredstavnica u Kongresu Liz Čejni jedna je od 10 republikanaca koji su u Predstavničkom domu glasali da Tramp bude proglašen krivim za podsticanje pobune. Ona je takođe dobila javnu kritiku od stranke zbog toga, a republikanci su je ponovo javno ukorili kada je rekla da "Tramp ne bi trebalo da ima ulogu u stranci".\nKonferenciji se neće obratiti ni Mič Mekonel.\nPredsedavajući CPAC Met Šlap, inače blizak Trampov saradnik, pobrinuo se za to da na konferenciji govore oni koji podržavaju bivšeg predsednika. Organizovao je i panele o integritetu izbora, na kojima će se raspravljati o Trampovim nedokazanim tvrdnjama da su izbori 2020. pokradeni.


Održan prvi sastanak za uspostavljanje FILA laboratorije - Tehnopolis\n27/02/2019 /in Izdvojeno, Vijesti /by tehnopolis\nIPC Tehnopolis organizovao je prvi od tri planirana sastanka sa ključnim akterima u oblasti poljoprivrede i inovacija u Crnoj Gori u sklopu aktivnosti uspostavljanja prve laboratorije za inovacije i fertilizaciju u agro-hrani u Crnoj Gori (FILA).\nSastanak je okupio aktere lanca inovacija kako bi razgovarali o problemima u sistemu transfera znanja između naučno-istraživačke zajednice, biznis sektora i krajnjih korisnika, da bi u narednim koracima radili na rješavanju prepoznatih problema kroz rad buduće FILA laboratorije. FILA je koncept koji ujedinjuje istraživačke strukture, biznis i krajnje korisnike u korist razvoja novih proizvoda i usluga u oblasti poljoprivrede.\nPredstavnici Ministarstva nauke, Ministarstva poljoprivrede i ruralnog razvoja, Ministarstva ekonomije, Kancelarije za evropske integracije, Opštine Nikšić, Univerziteta Crne Gore, međunarodnih organizacija za podršku ruralnom razvoju, predstavnici malih i srednjih preduzeća, velikih kompanija i poljoprivrednih udruženja prisustvovali su ovom sastanku gdje su uzeli aktivnog učešća u diskusiji.\nDo kraja marta biće organizovana još dva sastanka na kojima će se definisati najbolji model funkcionisanja FILA laboratorije koji će doprinijeti rješavanju problema u oblasti poljoprivrede kroz generisanje i primjenu inovacija.\nTags: FILA, FILA laboratorija, IPC Tehnopolis, Kancelarije za evropske integracije, Ministarstva ekonomije, Ministarstva nauke, Ministarstva poljoprivrede i ruralnog razvoja, Opštine Nikšić, sastanci, Univerziteta Crne Gore\nKreditne linije IRF-a predstavljene u Tehnopolisu Održan sastanak sa učesnicama studijske posjete Bugarskoj


Vladimir Gojković ima podršku VS Crne Gore | vaterpolo\nVPSCG: Puna podrška Gojkoviću, čestike mladima\nVesti vaterpolo Autor:Marko Pavlović6. dec. 201713:32 > 13:36\nDok se vaterpolisti Jadrana pripremaju za duel u 4. kolu Lige šampiona protiv Steaue u Bukureštu koji je na programu u petak, a reprezentacija Crne Gore gleda ka okršaju protiv Srbije koji je na programu 12. decembra u Nišu u sklopu grupne faze Svetske lige, održan je Upravni odbor VPSCG.\nUpravni odbor Vaterpolo i plivačkog saveza Crne Gore ocenio je da je selektor Vladimir Gojković odradio dobar posao sa podmlađenom selekcijom na Svetskom prvenstvu u Budimpešti. Podsećanja radi Crna Gora je posle poraza od Grčke u četvrtfinalu, osvojila peto mesto.\nŠto se narušavanja discipline tiče, tokom Svetskog prvenstva u Budimpešti, od Darka Brguljana, konstatovano je da je njegov odnos prema obavezama u reprezentaciji bio nedopustiv, jer je upravo on kao iskusan igrač trebalo da bude uzor mlađim reprezentativcima.\nUO VPSCG je dao punu podršku selektoru koji ga je udaljio iz sastava državnog tima do daljnjeg. Ukoliko Darko Brguljan spozna učinjenu grešku i izrazi spremnost za maksimalnu angažovanost i odgovoran odnos prema nacionalnoj selekciji, saigračima i stručnom stabu i ako selektor Gojković odluči da ga uvrsti u državni tim, VPSCG neće imati ništa protiv.\nNastupi selekcija U20 i U17 su ocenjeni kao veoma uspešni. Generacija U20 je na Svetskom prvenstvu u Beogradu osvojila peto mesto, a generacija U17 je na Malti postala šampion Evrope.\nUO VPSCG je verifikovao odluku o imenovanju Danijele Franete za predsednika Stručnog saveta za plivanje VPSCG, pri čemu će Danijela Đikanović Franeta i dalje nastaviti da obavlja funkciju selektora plivačke reprezentacije Crne Gore.


RUSKI PLAN B4: Stvoriti balkanski savez vojno neutralnih država - GlobalCir\nOvo je juče u Beogradu potvrdio Sergej Železnjak, najbliži stranački saradnik ruskog lidera. Železnjak, čije je zvanična funkcija zamjenik generalnog sekretara Putinove stranke Jedinstvena Rusija, poručio je da je Moskva uvjerena da samo realizacija plana B4 dugoročno može da osigura mir i bezbjednost na Balkanu i šire u Evropi.\nPrema Železnjakovim riječima, Srbija je najbolji primjer države koja dosljedno i principijelno čuva suverenitet i svoje interese.\n– Pozdravljam napore za formiranje balkanskog saveza vojno neutralnih država, koji je bitan za bezbjednost cijelog Balkana i cijele Evrope. To je glavni put da se sačuva mir u regionu. Uradit ćemo sve što možemo da pomognemo Srbiji da očuva suverenitet. Snažna Srbija sa Rusijom jeste moćan garant bezbjednosti. Da nije tako, ko zna na šta bi bile spremne neke usijane glave koje ne misle dobro Balkanu!? Mi, Rusi i Srbi, bratski smo narodi, istomišljenici, imamo viševijekovnu zajedničku historiju, vrijednosti. Nas u saradnji ne rukovode samo interesi… – istakao je Železnjak na zajedničkoj konferenciji za novinare sa predstavnicima pokreta „Zavetnici“.\nOn je, istovremeno, upozorio da NATO pakt, u kom dominantnu ulogu imaju SAD, pokušava da utiče na balkanske zemlje, što se jasno vidi na primjeru Crne Gore.\n– Crnogorsko društvo je podijeljeno kad je riječ o članstvu u NATO-u. U slučaju da se vještački i nasilno forsira učlanjenje, može doći do pogoršanja situacije i onda bi NATO odgovarao za konflikt u Crnoj Gori. S obzirom na to da se Balkan naoružava, to čak može dovesti i do žrtava! Mudro bi bilo pitati Crnogorce žele li u NATO. Vještačka prisiljavanja nikom nisu u interesu… – podvukao je Železnjak.\nPredsjednik „Zavetnika“ Stefan Stamenkovski, poslije sastanka sa Železnjakom, rekao je da sa Narodnim slobodarskim pokretom i Narodnom mrežom pokreću inicijativu za usvajanje zakona o vojnoj neutralnosti.\n– Prije dva dana se navršilo devet godina od potpisivanja Rezolucije o vojnoj neutralnosti i vrijeme je da usvojimo zakon o neutralnosti. Naša jedina šansa jeste jaka, suverena, slobodna i vojno neutralna Srbija, koja će u okviru „Balkanske četvorke“ biti nosilac ideje neutralnosti država – naglasio je Stamenkovski.\nTramp neće htjeti da uvlači Crnu Goru u NATO\nAnalitičar Dragomir Anđelković ocjenjuje da su Železnjakove reči zvaničan stav ruskog rukovodstva.\n– Moskva ne želi podjele, već stvaranje balkanske zone neutralnosti u kojoj bi Srbija bila „balkanska Švajcarska“. Mi ne bismo bili ni u jednom političkom ili vojnom bloku… Rusija je još prije nekoliko godina iznijela ovu ideju, koja je odlična jer prije svega potencira ekonomski razvoj. Trampovom pobjedom ona postaje sasvim realna, jer je očigledno da SAD neće gurati Crnu Goru u NATO. Tramp neće rizikovati sukobe sa Putinom zbog Crne Gore – zaključuje Anđelković.\nNAKON 52 GODINE SUKOBA: Parlament Kolumbije usvojio zakon o amnestiji pripadnika FARC-a


Dodela slobodnog kapaciteta za solarne elektrane 9. septembra 2015. godine | Energetski portal Srbije\nDodela slobodnog kapaciteta za solarne elektrane 9. septembra 2015. godine\n24.08. 2015 Solarna\nMinistarstvo rudarstva i energetike Republike Srbije objavilo je 13. avgusta 2015. godine obaveštenje o sprovođenju novog postupka raspodele slobodnog kapaciteta utvrđenog na osnovu Pravilnika o utvrđivanju slobodnog kapaciteta uvećanog za vrednost instalisane snage elektrana za koje je prestao privremeni status povlašćenog proizvođača električne energije od 6. marta 2015. godine.\nU Pravilniku koji je stupio na snagu 14. marta 2015. godine navedeno je da slobodni kapacitet iznosi 50,5kW za solarne elektrane na objektu do 30kW. Osim toga, istaknuto je da se slobodni kapacitet raspodeljuje prema vremenskom redosledu podnošenja zahteva za sticanje privremenog statusa povlašćenog proizvođača, odnosno povlašćenog proizvođača.\nIako je bilo predviđeno da se slobodni kapacitet raspodeli sredinom marta 2015. godine to nije učinjeno zbog toga što nije bilo moguće odrediti vremenski redosled podnošenja zahteva, tako da će kapacitet biti raspodeljen 9. septembra 2015. godine. Svi zainteresovani mogu podneti zahtev na jednom šalteru pisarnice u ulici Kralja Milana 36 u Beogradu od 7:30 do 15:30 časova 9. septembra 2015. godine.\nMinistarstvo rudarstva i energetike saopštilo je da će pravilo o podnošenju zahteva na jednom šalteru važiti i za ubuduće raspodele slobodnog kapaciteta za solarne i vetroelektrane.


Matej Periš sahranjen u Splitu - 23.05.2022, Sputnik Srbija\nUŽIVO Vesti: Može li Putinova ideja uništiti hegemoniju SAD /video/\nSplićanin Matej Periš, čije je telo nedavno pronađeno u Beogradu, sahranjen je danas u Splitu u krugu porodice i bliskih prijatelja. 23.05.2022, Sputnik Srbija\nKako prenosi Indeks, večeras se priprema oproštaj od Periša na splitskoj Rivi, koji organizuju njegovi prijatelji.U Dunavu kod Ade Huje 18. maja je pronađeno telo mlađeg muškarca, a kasnije je DNK analizom utvrđeno da se radi o Perišu.Periš je nestao u noći između 30. i 31. decembra prošle godine u Beogradu.\nregion – društvo, hrvatska\n© Sputnik / Lola ĐorđevićNestali Matej Periš\nSplićanin Matej Periš, čije je telo nedavno pronađeno u Beogradu, sahranjen je danas u Splitu u krugu porodice i bliskih prijatelja.\nKako prenosi Indeks, večeras se priprema oproštaj od Periša na splitskoj Rivi, koji organizuju njegovi prijatelji.\nU Dunavu kod Ade Huje 18. maja je pronađeno telo mlađeg muškarca, a kasnije je DNK analizom utvrđeno da se radi o Perišu.\nPeriš je nestao u noći između 30. i 31. decembra prošle godine u Beogradu.


Blog - Page 4 of 15 - Positive\nKada prestane da radi nastupaju problemi!\nPostavio Zlatko MarkserBlog, Tehnička podrška3 коментара\nServis računarske opreme postao je sastavni deo svakodnevnog života: računar ili monitor su nam postali bitni kao i televizor ili frižider. Kada prestane da radi nastupaju problemi!\nU tom cilju kvalitetan servis računara i računarske opreme je bitan koliko i odabir zubara – nije vam svejedno kome ćete poveriti vaš uređaj.\nDanas se u mnogim domovima uselilo i više od jednog računara. Kućne računarske mreže, iako trivijalnije nego poslovne, dele zajedničke resurse: zajednički se pristupa internetu, jedan štampač za kuću je dovoljan pa ga svi koristimo, a i možemo da kopiramo fajlove sa jednog računara na drugi. Sa ovakvim napretkom, kao i sa razvojem računara i operativnih sistema došlo je i do proširivanja mogućih grešaka koje se dešavaju na računarima i koje im smanjuju funkcionalnost.\nGarancija bez granica ili „Đuro, rodiću ti petoro dece!“\nNaslov koji sam postavio može da zbunjuje, ili da deluje neozbiljno i u neskladu sa onim što ste navikli da čitate u mojim postovima, ali ništa manje ne deluju neozbiljno i garancije koje neki prodavci računarske opreme daju (nude) krajnjem kupcu, sa namerom da ga pri (presv)vuku, još jedanput.\nOvih dana posmatram izloge, reklame na internetu i čitam neverovatne ponude za produženu garanciju na računarsku opremu. Prvo se pojaviše veliki baneri sa 5 godina garancije na laptopove i 10 godina na računare. Nedugo zatim, drugi se dosetiše, pa ponudiše garanciju od 7 godina na laptopove i , zamislite, čak 12 godina na računare. Kada se uzme u obzir brzina kojom se IT menja i kako uređaji i standardi brzo zastarevaju, da je knjigovodstvena amortizacija računara (po starim standardima) maksimalno 4 godine, te da nijedan deo za bilo koji laptop niti računar neće moći da se pronađe već za godinu – dve, postavlja se pitanje kako davaoci ovih monumentalnih garancija planiraju da saniraju eventualne probleme koji nastanu nakon 3, 4 ili 8 godina? Teško da i razmišljaju o tome.\nKao dokaz ovoj mojoj tvrdnji, tu su uslovi koje korisnik (koji je platio unapred produženje garancije) MORA da ispuni , kako bi mogao da ostvari pravo na garanciju (koju je platio). To je jedan fenomenalno smišljen spisak prepreka za ostvarivanje garancije, za koje morate biti spremni kao za Olimpijadu. Od licenciranog softvera ( što pozdravljam i što je lako ostvarljivo ), preko provetrene sobe sa rešenim problemima viška vlage, do poveravanja opreme na korišćenje „obučenoj osobi od poverenja“. Naravno tu su i redovni „obavezni godišnji pregledi“ u ovlašćenim servisima, koji se naplaćuju.\nOduvek sam bio protivnik dugih garancija, jer one dovode i prodavce računarske opreme i kupce iste u neprijatne situacije, preganjanja oko toga da li jeste ili nije opravdana reklamacija. I sam imam situaciju , da sam laptop sa 1 godinu garancije koristio 3 godine bez problema, a sada imam laptop sa 3 godine garancije i već posle 1 godine su nastali problemi , koje rešavam već oko mesec dana teškom mukom. Zakon o zaštiti potrošača zahteva garanciju od 2 godine, mislim da je za neke uređaje i to mnogo, ali to mora da se ISPOŠTUJE!!! Da li zakon tretira i kategoriju nerealne garancije (lažnih obećanja)?\nDati nerealnu garanciju kupcu, a onda mu rešavati problem 2-3 meseca i nakon toga mu umesto matične ploče ili grafičke kartice dati finansijsko razduženje (po najnižoj mogućoj ceni) i ostaviti ga sa neispravnim uređajem, te bez dovoljno novca da taj problem reši, je u najmanju ruku i najblaže rečeno – neozbiljno! Ta taktika deluje kao da se od starta moliš bogu da do problema ne dođe, a ako dođe ti zažmuriš i čekaš da prođe. I onda svi koji se bave prodajom računara dospevaju na loš glas i svi budu označeni kao neodgovorni.\nStoga, držimo se zakona, razumnih garancija koje dobijamo od proizvođača opreme i rešavajmo kupcima probleme u zakonom propisanom roku, oni će biti najsretniji.


Salvini: Malta ne spasava migrante, već ih usmjerava nama\nItalijanski ministar kritikuje\nMalta nije marila za svoje dužnosti spasavanja migranata, već je njihove čamce usmjeravala ka vodama Italije, izjavio je italijanski ministar unutrašnjih poslova Mateo Salvini.\nOn je rekao da je spreman da sa Njemačkom potpiše sporazum o vraćanju migranata ukoliko Berlin pomogne da se poprave uslovi "Operacije Sofija", vojne intervencije EU protiv takozvanih "izbjegličkih brodova" na obalama Libije.\nSalvini je naglasio da je "Operacijom Sofija" na Italiju prebačeno veliko breme kada se radi o primanju azilanata.\n"Postoji jedna članica EU koja prilično ne mari za svoje dužnosti, uz stalne slučajeve većeg broja brodova u nevolji u malteškim vodama, koji se ignorišu i prate u smjeru Italije, čime se ignoriše i solidarnost u EU i solidarnost sa Italijom", rekao je Salvini, aludirajući na Maltu.\nSalvini kaže da sporazum sa Njemačkom još nije potpisan sporazum i da će to biti učinjeno tek kada se taj sporazum izmijeni, javila je novinska agencija "Ansa".\nItalijanski ministar je napomenuo da će sporazum sa Njemačkom biti vremenski ograničen do novembra i da Berlin želi da bude "na nuli", odnosno da primi po jednog migranta iz Italije za svakog kojeg vrati u zemlju iz koje je stigao u Njemačku.\nmigrantska kriza Mateo Salvini Italija Malta\nMalta preuzima predsjedavanje EU: Greška na promotivnom bilbordu\nStrah Sarajlija se pojačava noću\nSve agresivniji migranti slobodno šetaju ulicama grada\nMinistar unutrašnjih poslova Italije\nSalvini na Tviteru prikriveno citirao Musolinija\n441 glasova 62%


Politika Privatnosti - Prodaja haljina\nPristupanjem sajtu Prodaja haljina (prodajahaljina.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPrilikom popunjavanja registracionog formulara na sajtu Prodaja haljina (prodajahaljina.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Prodaja haljina (prodajahaljina.rs) ili neku treću stranu, sa kojom Prodaja haljina (prodajahaljina.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Prodaja haljina (prodajahaljina.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Prodaja haljina (prodajahaljina.rs) niti će zahtevati, niti će ćuvati informacije vezane za Vašu kreditnu karticu.


Predsednik darivao prvorođenu bebu - Grad Prokuplje\nNačelnik Topličkog okruga sa novinarima\nPredsednik darivao prvorođenu bebu\nPredsednik Opštine Prokuplje Aleksandar Simonović danas je u prokupačkom porodilištu Opšte bolnice „ Dr Aleksa Savić” posetio majku prvorođenog deteta u 2018.godini iz prokupačke opštine i tradicionalno joj uručio novčanu poklon čestitku u iznosu od 60 hiljada dinara.\n-Jedan od najlepših trenutaka u mom predsedničkom radu je darivanje prvorođene bebe, izjavio je Simonović dodavši da se svakoj porodici koja dobije prvo dete u toku godine iz budžeta opštine Prokuplje dodeljuje po 15 hiljada dinara.\nPrema njegovim rečima Opština Prokuplje pokrenuće inicijativu da se ta sredstva u drugoj polovini ove godine isplaćuju i majkama koje rode drugo dete.\nDvadesetpetogodišnja majka prvorođene bebe Dragana Jončić, koja je rodila muško dete težine 3,8 kilograma, a dužine 53 centimetra, zahvalila se predsedniku prokupačke opštine na poklonu i Apoteci koja je takođe darivala novorođenče kompletnom bebi opremom.\n-Jedan od prioriteta našeg rada je da, u saradnji sa ministarstvima i lokalnom samoupravom, obezbedimo optimalne uslove za rad našim lekarima i medicinskom osoblju, kao i dobre uslove lečenja svim našim pacijentima , izjavila je direktorka bolnice Snježana Arsić dodavši da će i rukovodstvo te zdravstvene ustanove tradicionalno za Božić, takođe, darivati prvorođenu bebu.\nU porodilištu prokupačke Bolnice u protekloj 2017.godini rođeno je 655 beba iz svih topličkih opština, što je nešto manje u odnosu na 2016.godinu.


Afera u Španiji: Sedmorica fudbalera Valjadolida dobili mito da puste utakmicu protiv Valensije\nFudbaleri Valjadolida bili su informisani da Valensija mora da ostvari „duplu pobjedu“, odnosno da vodi poslije prvog dijela igre i u nastavku takođe napravi razliku, što se i desilo\nSedmorica fudbalera Valjadolida, čiji je predsjednik slavni Brazilac Ronaldo, dobili su mito da puste utakmicu protiv Valensije u posljednjem kolu Primere, prenosi španski El Mundo.\nU velikoj akciji protiv namještanja u Španiji mediji citiraju izjavu bivšeg španskog fudbalera Karlosa Arande, privedenog zbog umiješanosti u nečasne radnje.\n„Sedmorica igrača su potkupljena, nijedan više“, rekao je Aranda, koji se kladio na 10.000 eura da bi zaradio duplo više.\nFudbaleri Valjadolida bili su informisani da Valensija mora da ostvari „duplu pobjedu“, odnosno da vodi poslije prvog dijela igre i u nastavku takođe napravi razliku, što se i desilo.\nIzvještaji iz Španije navode da čelnici dva kluba nisu znali da postoji bilo kakve ilegalne radnje, a pod sumnjom su i mečevi Ueska – Valensija 2:6 i Betis – Ueska 2:1.\nŠpanska policija je zbog sumnje u organizovani kriminal i grupu koja se služi namještanjem uhapsila ukupno 11 osoba, među kojima je kao vođa priveden bivši fudbaler Real Madrida i reprezentativac Španije Raul Bravo, prenose “Vijesti”.


Španović: Žao mi je što nisam uspela da skočim sedam metara\nBeta\t 8. jula 2016. 22:20\nSrpska atletičarka Ivana Španović rekla je danas da je srećna zbog osvajanja zlatne medalje na Evropskom prvenstvu u Amsterdamu, ali da joj je žao što nije uspela da skoči sedam metara.\n“Srećna sam što sam osvojila zlatnu medalju sa ovim prosečnim skokom. Žao mi je što nisam uspela da skočim sedam metara, ali ipak ovo je moja sedma uzastopna medalja sa velikih takmičenja i ne mogu biti zadovoljnija”, rekla je Španovićeva.\nIvana Španović osvojila je danas zlatnu medalju u skoku u dalj na Evropskom prvenstvu u Amsterdamu skokom od šest metara i 94 centimetra u drugoj seriji\n“Kao što smo i rekli ovo je bilo moje poslednje takmičenje pred Olimpijske igre u Riju i drago mi je da sam ostala na svom nivou. Malo me je poremetio dan pauze izmedju kvalifikacija i finala, ali još jedno iskustvo za mene, koje se završilo sa osvojenom zlatnom medaljom. Jedva čekamo Rio i spremamo se za takmičenje iz snova”, rekla je šampionka Evrope u skoku udalj.


Milan Archives - Bportal.ba - Najvažnije vijesti iz BiH\nSerie A: Milan izgubio od Fiorentine na domaćem terenu\nNavijači Milana teško da pamte gori period od ovoga sada. Večeras su Rossoneri na svom terenu deklasirani od Fiorentine u igračkom smislu, a na kraju je rezultat glasio 1:3 što nije toliko loše, kakva je situacija bila na terenu. Četvrti poraz u šest utakmica Serije A Milan je upisao na svom San Siru od Fiorentine. […]\nPosted on 29. Septembra 2019. Author Minea BB\tKomentari isključeni za Serie A: Milan izgubio od Fiorentine na domaćem terenu\nItalijanski Milan ovog ljeta planira iz Barcelone dovesti brazilskog nogometaša Malcoma Filipea Silvu de Oliveira, poznatijeg kao Malcoma, prenosi Anadolu Agency (AA). Malcom je odigrao samo 774 minute za Barcelonu otkako je u augustu prošle godine stigao u Barcu iz Bordeauxa.\nPosted on 25. Aprila 2019. Author Minea BB\tKomentari isključeni za Milan ovog ljeta planira dovesti Malcoma iz Barcelone\nManchester United želi dovesti mladog Calabrija iz Milana\nManchester United je pokazao interesovanje za dovođenjem mladog defanzivca Milana Davidea Calabrija, prenosi Anadolu Agency (AA). Italijanski Calciomercato piše da čelnici Uniteda žele dovesti Calabrija koji je karijeru počeo upravo u Milanu 2006. godine. Dvadesetdvogodišnji nogometaš je za drugi tim Rossonera upisao 47 nastupa postigavši pet golova uz jednu asistenciju. Calabria je inače debitovao za […]\nPosted on 12. Marta 2019. Author Minea BB\tKomentari isključeni za Manchester United želi dovesti mladog Calabrija iz Milana\nHiguain želi napustiti Milan i preći u Chelsea\nPrema navodima italijanskih medija sutrašnja utakmica protiv SPAL-a mogla bi biti posljednja za Gonzala Higuaina u dresu Milana. Nakon što je Chelsea iskazao interes za njega, argentinski napadač je zatražio dozvolu Juventusa da pređe u londonski klub, prenosi Anadolu Agency (AA). Higuain je u Milan stigao na jednogodišnju posudbu iz Juventusa vrijednu 18 miliona eura, […]\nPosted on 28. Decembra 2018. Author Minea BB\tKomentari isključeni za Higuain želi napustiti Milan i preći u Chelsea\nItalijanski mediji: Milan nudi 20 miliona eura za Olma iz Dinamo Zagreba\nMilan bi u januarskom prijelaznom roku mogao dovesti Danija Olma iz Dinamo Zagreba, prenosi Anadolu Agency (AA). Kako piše italijanski Calciomercato, Milan već nekoliko dana vodi pregovore s hrvatskim prvakom, a za 20-godišnjeg ofanzivca nudi čak 20 miliona eura. Ako pristane na ponudu, Dinamo ipak ne bi odmah dobio 20 miliona. Veći dio od tog […]\nPosted on 25. Decembra 2018. Author Minea BB\tKomentari isključeni za Italijanski mediji: Milan nudi 20 miliona eura za Olma iz Dinamo Zagreba\nFudbaleri Milana nisu uspjeli iskoristiti ‘kiks’ konkurenata za Ligu prvaka, te su remizirali sa Torinom rezultatom 0:0. Vrlo loše Milan je ušao u utakmicu, domaći nisu uspjeli stvoriti šansu, dok su gosti imali čak šest pokušaja ka golu Rossonera u prvih pola sata. U finišu prvog dijela sudija Daniele Orsato dosuđuje penal za Milan, ali […]\nPosted on 9. Decembra 2018. Author Minea BB\tKomentari isključeni za Milan i Torino remizirali na San Siru u meču bez pogodaka\nPrema pisanju talijanskih medija legendarni švedski napadač Zlatan Ibrahimović (37) prihvatio je ponudu Milana i u januaru iduće godine bi se trebao vratiti među ‘Rossonere’ čiji je dres nosio od 2010. do 2012. Talijani navode kako je Milan ponudio Ibri 2,2 miliona eura za ugovor na šest mjeseci uz mogućnost nastavka saradnje. Ibrahimović je od […]\nPosted on 23. Novembra 2018. Author Minea BB\tKomentari isključeni za Ibrahimović prihvatio ponudu Milana, Sevilla kupuje Silvu


POLITIKA Archives - Balkanska\nPredsednik Aleksandar Vučić sastao se danas sa predsednicom Saveta za dualno obrazovanje Švajcarske Ursulom Rejnold. – Žena od koje uvek najviše naučim i čijem se znanju divim je Ursula Rejnold,…\nPredsednik Srbije Aleksandar Vučić predsedavaće danas sednicom Saveta za nacionalnu bezbednost. Sednica počinje u 11.00 časova u zgradi Generalnog sekretarijata predsednika republike, saopštila je Služba za saradnju s medijima predsednika…\nPredsednik Evropskog saveta Šarl Mišel dolazi u četvrtak, 19. maja, u zvaničnu posetu Srbiji, najavljeno je na sajtu Saveta. Posetom Srbiji Mišel će otpočeti i svoju balkansku turneju, tokom koje…\nPredsednik Srbije je čovek koji i pred Nemcima kaže šta misli o Rusiji i pred Putinom ponavlja da će Srbija u EU, Amerikancima kaže sve što misli o kineskim prijateljima,…\nPredsednik Srbije Aleksandar Vučić primio je čestitku generalnog sekretara Ujedinjenih nacija Antonia Gutereša, saopštila je večeras služba za saradnju s medijima predsednika Republike. U čestitki se kaže: “Želim da Vam…\nPredsednik Srbije Aleksandar Vučić prisustvovaće danas neformalnoj večeri koju za lidere sa Zapadnog Balkana organizuje šef diplomatije EU Žozep Borelj. Izvori Tanjuga navode da će biti reči i o usklađivanju…


Humanitarna akcija za decu Kolevke | (Vesti - 12. 12. 2018) Subotica.com\nHumanitarna akcija za decu Kolevke\nDecembar je tradicionalno mesec kada se organizuje brojne akcije za pomoć ljudima koji su možda u slabijoj materijalnoj situaciji ili postoji potreba da im se na neki način učine lepšim i prijatnijim predstojeći praznici.\nJednu od humanitarnih akcija, ovaj put za pomoć korisnicima Kolevke, ovih dana organizuju dva drugara Aleksandar (21) i Alen (35). Iako bi neko možda rekao da između njih postoji generacijski jaz, njih dvojica imaju istu misiju - da organizuju pomoć za sugrađane, ali i sami materijalno i finansijski pomognu, koliko god je ko u mogućnosti.\n- U ovu priču ulazimo čista srca i sa namerom da deci i korisnicima Kolevke učinimo dobroga, da animiramo ljude da svojim prilozima, u skladu sa mogućnostima, budu deo humanitarnog lanca. Ovo nam je prva akcija, dugo smo razmišljali kako da to organizujemo, puno smo ljudi pitali, svi su nas podržali i zaista bi želeli da ovo bude prva u nizu humanitarnih akcija za naše Subotičane - kaže mladi Aleksandar.\nSa druge strane nešto stariji Alen, sa više životnog iskustva, zna koje su potencijalne zamke i želi da akcija protekne što transparentnije. Cilj je, kako kaže, da se obraduju mališani iz Kolevke poklonima za Božić i Novu godinu.\n- Kutije za prikupljanje novca smo postavili na desetak lokacija u gradu, uz saglasnost domaćina. Drago nam je što nas je i sama Kolevka podržala i što veruju u naše dobre namere, što ćemo i dokazati u narednim danima. Kutije za novac su skroz zatvorene i ima mali prorez kroz koji se mogu ubaciti novčanice i kovanice, a kutije ćemo otvoriti pred ljudima iz Kolevke. Takođe prikupljamo igračke, slatkiše i dečju garderobu. - ističe Alen\nKutije za prikupljanje novčane pomoći za korisnike Kolevke nalaze se na lokacijama: Čevabdžinica "Pink", Mr Giros, Q Bar, Idea market, kafe Priča, kafe "Centar", kafe "Code", Genlemen's klub, Brokat, pekare "Proleće" i "Zlatna lipa" na Beogardskom putu. Akcija je počela početkom decembra, a traje do 21. decembra, nakon čega će prikupljena pomoć biti predata ovoj ustanovi.\nIz Kolevke poručuju da podržavaju akciju i da veruju da će ovaj primer, još jedan u nizu, širiti dobrotu i razumevanje za potrebe osetljivih grupa u našem društvu.\n- Veoma je lepo i pozitivno kada vidimo naše građane koji se samoorganizuju i sete se drugih, pogotovo u ovo praznično vreme, kada smo svi posebno emotivni. - kažu iz Kolevke – Naši korisnici su dobro zbrinuti, ali uvek je dobrodošla pažnja i gestovi ovakvog tipa.\nKako bi se izbegle potencijalne zloupotrebe iz ove ustanove apeluju da građani koji žele da pomognu treba obavezno prvo da se jave i da se dogovori koji je najbolji način da se pomoć prikuplja i šta je u tom nekom momentu najpraktičnije za njihove korisnike.\nHumanitarna akcija humanitarna pomoć dom za decu ometenu u razvoju kolevka humanitarna akcija kolevka lepe vesti\npre 3 dana i 28 minuta


Korona virus i muzika: Bubnjar Ofspringa napustio bend jer nije želeo da se vakciniše | Novosadski informativni portal 021\n20:38 > 21:00\nNa Instagramu je napisao da „nije u mogućnosti da ispuni ono što sve više postaje zahtev industrije".\nZbog toga je odlučeno „da ja nisam bezbedan da im budem u blizini, u studiju ili na turneji", rekao je.\nZa njega bi, kaže, „rizik od vakcine bio daleko veći od koristi".\n„Tako da sam uveren da bih mogao opet da se izborim sa tim", napisao je.\n„Ali nisam tako siguran da bih preživeo još jednu turu postvakcinalnog Gilen Barea".\n„Ali ljudi bi trebalo da imaju slobodan izbor hoće li se vakcinisati, bez prisile", rekao je.\nTakođe od utorka su organizatori festivala Met Gala i Sandens filmski festival - dva velika događaja industrije zabave - saopštili da će tražiti prisutnima da budu vakcinisani.\nIjan Braun, pevač grupe Stoun Rouzis (Stone Roses), bio je glasni kritičar i pristalica brojnih neutemeljenih teorija zavere koje je objašnjavao time da je (prethodna) „vakcinacija uništila zdravlje njegovom članu porodice".\nGitarska legenda Erik Klepton odbio je da svira na događajima gde se traže takozvani kovid pasoši za ulazak, navodeći da je imao „ozbiljnu" reakciju na vakcinu AstraZeneke.\nU ponedeljak je Pol Makartni je na Tviteru objavio svoju staru sliku uz poruku „Budi kul, vakciniši se"\n„Ne zanima ako mislite da je Zemlja ravna ploča".


VAN DER BELEN: Srbija je u vodećoj poziciji za ulazak u EU, ali otvorena granična pitanja se moraju rešiti pre prijema | Ekspres.net\nVAN DER BELEN: Srbija je u vodećoj poziciji za ulazak u EU, ali otvorena granična pitanja se moraju rešiti pre prijema\nPredsednik Austrije Aleksander van der Belen rekao je danas u Beogradu da je Srbija u vodećoj poziciji medju kandidatima za pristupanje EU i da bi na samitu EU u decembru trebalo da otvori nova poglavlja, ali i podsetio da otvorena granična pitanja moraju da budu rešena pre prijema u EU.\n“Svi znamo da kandidati moraju da ispune svoj domaći zadatak i molim za razumevanje da Unija mora da insistira na tome da otvorena bilateralna pitanja, pitanja granica moraju da budu razrešena pre prijema”, rekao je austrijski predsednik posle razgovora sa predsednikom Srbije Aleksandrom Vučićem.\nVan der Belen je dodao da EU “nema posebnu zadršku zbog Srbije i Kosova” već je imala iskustva koja ne bi želela da ponovi, sa Kiprom i sa Slovenijom i Hrvatskom.\n“Verujem da Srbija ozbiljno radi na tom pitanju da se postigne smisleno rešenje… Ako postoji saglasno rešenje izmedju dve strane onda će svi direktni i indirektni učesnici blagonaklono ispitati to rešenje”, dodao je.\nTags evropska unijagranična pitanjaulazak u EUVan der Belen\nINTERVJU, ČEDOMIR ČUPIĆ: Korupcija je psihijatrijski problem u Srbiji EKSPRES UVODNIK: Izbori koji nedostaju EVROPSKA UNIJA UVODI ZAKON O TETOVIRANJU: Moraće da se zna šta ljudima “ulazi pod kožu” BRITANIJA: Građani Evropske unije biće tretirani kao bilo koji drugi imigranti


Milojević: Rekli smo još na početku koliko nam je važno da osvojimo titulu\nLider šampionata, ekipa Crvene zvezde u okviru 35.kola Super lige Srbije na stadionu ’’Rajko Mitić’’ dočekuje goste iz Lučana, ekipu Mladosti. Crveno-belima bi pobeda u ovom susretu donela novu titulu, pa treba očekivati dobru posetu i slavljeničku atmosferu.\nDomaći tim je ove sezone ostvario čak trideset pobeda, uz tri remija i jedan poraz, pa sa 51 bodom na svom kontu trenutno zauzima 1.mesto na tabeli. U prethodnom kolu su kao gosti ubedljivo savladali ekipu Vojvodine, a rezultat je bio 0:5. Gosti su ove sezone ostvarili šesnaest pobeda, uz sedam remija i jedanaest poraza, pa sa 32 boda na svom kontu trenutno zauzimaju 5.mesto na tabeli. U prethodnom kolu su kao gosti poraženi u duelu sa ekipom Partizana, a rezultat je bio 2:1. Ove sezone su se sastajali dva puta, prvi put u Beogradu kada je ekipa Crvene zvezde slavila rezultatom 2:1, a drugi put u Lučanima kada je ista ekipa ponovo slavila, ovoga puta rezultatom 1:3.\nŠef stručnog štaba crveno-belih Vladan Milojević istakao je da je protivnik kvalitetna i dobro vođena ekipa, kao i da je za trijumf neophodno pružiti maksimum:\n’’Više puta tokom sezone smo se sastali sa ekipom Mladosti, tako da je sve već rečeno. Oni su jako disciplinovana ekipa, takmičarska, dobro vođena ekipa. Stabilan su superligaš sa svim komplimentima za organizaciju kluba, prethodnih godina pokazali su da su apsolutno zasluženo u vrhu domaćeg šampionata. Pretendent su za izlazak na evropsku scenu, imaju dosta iskusnih igrača, trenera koji je jako disciplinovan, takmičar, posvećen fudbalu i to se vidi jasno na terenu. Bez obzira da li igramo u Lučanima ili na Marakani uvek su utakmice protiv Mladosti izuzetno teške. Moramo da damo maksimum kako bismo došli do cilja. Približava se završnica prvenstva i raduje me što su moji igrači izuzetno motivisani i što vlada odlična atmosfera u ekipi. Jedva čekamo da odigramo sve utakmice do kraja i da na pravi način završimo sezonu, onako kako smo je i počeli.’’\nOn se osvrnuo i na mogućnost da ekipa Crvene zvezde novom pobedom osvoji šampionsku titulu:\n’’Poznajete me i znate da ne volim da pričam ništa unapred, bitno je da odigramo dobru utakmicu protiv kvalitetnog protivnika, da publika dođe u što većem broju i, ako da Bog, da krunišemo sezonu titulom sutra. To nam je cilj, za to smo se borili, trudili i radili svih godinu dana. Rekli smo još na početku koliko nam je važno da osvojimo titulu, ali ne bih da prejudiciram ništa. Spremićemo se kao i za svaku utakmicu, očekujem podršku sa tribina i da zajedno matematički obezbedimo titulu.’’\nMeč 35.kola Super lige Srbije između Crvene zvezde i Mladosti igra se sutra, u nedelju 05.maja 2019.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Da li ste čuli za igrajuću kugu? - National Geographic Srbija\nToliko ste srećni da možete da zaplešete? Međutim, ako vas "uhvati" igrajuća kuga, ples može i da vam presedne...\nIgrajuća kuga je misteriozna bolest od koje su obolele hiljade ljudi u proteklih nekoliko vekova. Ova kuga izaziva ljude da igraju dok ne kolabiraju od iscrpljenosti, a bilo je slučajeva da su ljudi padali mrtvi.\nNajpoznatiji slučaj ove bolesti desio se u Francuskoj, Strazburu tačnije, 1518. godine kada je jedna žena igrala 6 dana, u toku te prve nedelje pridružilo joj se još 35 osoba, a za mesec dana 400 ljudi je plesalo nekotrolisano na ulicama. Iako nema tačnih podataka iz tog perioda, nagađa se da je nekoliko ljudi umrlo od srčanog udara nakon što su završili sa plesanjem.\nNaučnici ne znaju šta je tačno izazvalo ovu bolest, samo znaju da je zarazna.\nNaučnici otkrili povezanost Zika virusa sa brojnim moždanim oboljenjima\nEbola u Evropi


Parada ponosa u Beogradu, 2019.\nDirektor "Beograd prajda" Marko Mihailović izjavio je za Radio Slobodna Evropa (RSE) da su LGBT aktivisti "zbunjeni" porukom predsednika Srbije Aleksandra Vučića da ne može da potpiše Zakon o istopolnim zajednicama, ako ga usvoji Skupština Srbije.\n"Stoga, Zakon o istopolnim zajednicama ne bih mogao da potpišem i vratio bih ga Narodnoj Skupštini", rekao je predsednik Srbije.\nVučić je dodao da ne isključuje mogućnost da se u najavljenim izmenama Ustava, koje se trenutno tiču samo pravosuđa, uključe i odredbe koje bi omogućile "takvim manjinskim zajednicama da ostvari svoja prava", ali da je najviši pravni dokument "za sada jasan".\n"Smatramo da je prilično čudno da predsednik Srbije, koji je inače i pravnik, pokreće pitanje oko neustavnosti Zakona, koje apsolutno nije tačno. Ovaj Zakon ne može biti protivustavan jer ovo nije Zakon o istopolnom braku", rekao je Marko Mihailović iz "Beograd prajda".\n"Svi nacrti Zakona koje je javnost imala prilike da vidi su vrlo jasni i ne dotiču se braka koji je ta problematična kategorija za neke ljude ovde, pa i u Vladi. Radi o registrovanim partnerstvima koja ne menjaju definicije Porodičnog zakona", podvlači Marko Mihailović.\nPredsednik Srbije je u intervjuu za Blic rekao da je lični odnos prema Zakonu o istopolnim zajednicama pokazao "izborom Ane Brnabić za premijera", ali da istovremeno nije "gorljivi zagovornik" istopolnih zajednica.\nVučić je dodao da ga ne interesuju reakcije "zagovornika ili protivnika istopolnih zajednica", već da Srbija treba da postane "moderna i normalna zemlja", ali u kojoj se "poštuje pravni poredak".\nNa pitanje RSE da li Zakon ima podršku premijerke, iz Ministarstva za ljudska i manjinska prava su početkom aprila odgovorili da su izborom Vlade Srbije "sva ministarstva dobila podršku za sve poslove u svojim nadležnostima i od strane predsednice Vlade i od predsednika Republike".\n"Ovaj Zakon su pisali pravni stručnjaci, predstavnici svih relevantnih ministarstava u Vladi Srbije. Ne razumem šta se radilo svih ovih meseci i šta smo mi svi zajedno radili ako će posle šest meseci predsednik ovako da prokomentariše i da pritom promaši poentu svega", rekao je Marko Mihailović.\nUz deo političara na vlasti, unapređenju prava istopolnih zajednica u Srbiji protive se i pojedine opozicione stranke, javne ličnosti i Srpska pravoslavna crkva (SPC). Sinod SPC saopštio je 25. marta da je predlog zakona o istopolnim zajednicama neprihvatljiv i da su "blagovremeno i u zakonom predviđenom roku podneli Vladi Srbije primedbe i mišljenje".\nNajavi Zakona prethodile su peticija i kampanja za njegovo usvajanje koje je u septembru 2020. pokrenuo "Beograd prajd". Peticiju je do sada potpisalo skoro 12 hiljada ljudi.\n"Ne bih se previše bavio predsednikom i nadamo se da će Vlada uraditi svoj posao i da će ovaj Zakon biti usvojen u najbržem roku. Očekujemo takođe da će biti potpisan i nadamo se da će biti pravosnažan u narednih godinu dana", rekao je Mihailović.


► Mugabeova kolona opasna po život\nTo je treći sličan incident od početka juna - predsednička kolona je pre dve sedmice pokosila jednog beskućnika, ubivši ga na licu mesta, a u kasnijoj etapi putovanja kamion iz kolone se prevrnuo, usled čega je poginuo predsednikov gardista.\nPoslednji incident se dogodio u nedelju, a prema rečima policijskog portparola, prigradski autobus se nije dovoljno brzo sklonio sa puta predsedničkoj koloni.\nMugabe po pravilu putuje u pratnji desetak vozila. U koloni se pored predsedničke limuzine nalaze motocikli i vojna vozila.\nSmatra se da su kola, koja su na autoputu "Robert Mugabe", nadomak predsednikovog rodnog grada Zvimba, udarila u prigradski autobus, bila na čelu konvoja.\nKako je rekao portparol policije, vozač autobusa nije obratio pažnju na sirene i rotaciona svetla automobila iz policijske pratnje, što je dovelo do čeonog sudara.\n"Jedan putnik autobusa je poginuo na licu mesta a 15 iz oba vozila je povređeno", izjavio je portparol agenciji Frans pres. On je pozvao vozače da se "sklone sa puta kad čuju sirene ili vide cvena ili plava rotaciona svetla".\nPortparol policijske službe za zaštitu istaknutih ličnosti Martin Mbokočena kritikovao je, kako je rekao, "neke nepokorne elemente u društvu koji žele da izazovu nerede".\nPre dve nedelje, kada je predsednik sa kolonom vozila takođe dolazio u posetu rodnom gradu, motorista iz konvoja je zgazio i usmrtio jednog beskućnika.\nU potonjem incidentu, kada se usled pucanja gume prevrnuo kamion iz predsedničke kolone, poginuo je gardista i još sedam ljudi je povređeno.


RCC: Posmatranje nezakonite imigracije isključivo kao sigurnosne pretnje može biti opasno\nBeta 20. novembra 2020. 17:55\nŠef Odeljenja za politička pitanja Saveta za regionalnu saradnju (RCC) Amer Kapetanović izjavio je danas da posmatranje pitanja nezakonitih migracija samo kao bezbednosnu pretnju može biti opasno isto koliko i zanemarivanje njenog potencijalno štetnog uticaja.\n„Bilateralna i regionalna saradnja je trenutno sporadična, a razmena informacija o ovom pitanju u stvarnom vremenu treba biti mnogo bolja. Naročito kako bi se pažnja usmerila i na organizovani kriminal koji stoji iza nezakonite imigracije i veliku mrežu krijumčara koji od nje profitiraju“, rekao je on na Petoj regionalnoj (proširenoj) konferenciji za koordinaciju pitanja sigurnosti pod nazivom „Otvaranje puta za stabilizaciju na Zapadnom Balkanu: Balkanska ruta u novom geopolitičkom kontekstu – stari i novi izazovi za sigurnost“, navodi se u saopštenju RCC.\nZamenica generalnog direktora Odeljenja javne sigurnosti zadužena za koordinaciju policijskih snaga u Ministarstvu unutrašnjih poslova Italije Alesandra Guidi je navela da bezbednosna pitanja imaju ključnu ulogu kao preduslov i pokretačka snaga razvoja teritorija.\nRukovodilac odeljenja za medjunarodnu strategiju u Generalnoj direkciji Evropske komisije za unutrašnje poslove, Davinia Vud rekla je da bezbednosne politike i upravljanje migracijama predstavljaju glavni aspekat saradnje regiona i EU.\n„Bliska saradnja sa ekonomijama Zapadnog Balkana kao budućim članicama Evropske unije, susedima i strateškim partnerima treba i dalje biti korisna za sve nas“, rekla je Vud.\nNa dvodnevnoj konfrenciji održanoj putem interneta okupilo se preko 200 učesnika iz regiona i Evropske unije, koji su se bavili temama kao što su terorizam, borba protiv korupcije, kibernetičke pretnje, organizovani kriminal, malo oružje i lako naoružanje i nezakonite migracije na Zapadnom Balkanu, navodi se u saopštenju.\nPrema Medjunarodnoj organizaciji za migracije (IOM) u celom svetu ima 272 miliona migranata, a u regionu Zapadnog Balkana trenutno ima preko 200.000 migranata.


SDP REGIJE: KASNO MARKO NA KOSOVO STIŽE — Bosnjaci.Net\nSDP REGIJE: KASNO MARKO NA KOSOVO STIŽE\nObjavljeno: 07. October 2015. 02:10:54\nMuhamed FAZLAGIĆ: Upravo su prije 15 i više godina Stranka za Bosnu i Hercegovinu i tadašnji kopredsjedavajući Vijeća ministara BiH i predsjednik stranke dr. Haris Silajdžić sami ustali u borbu protiv entitetske privatizacije koju je podržala SDA zajedno sa drugim nacionalnim strankama. Stranka za Bosnu i Hercegovinu se bezrezervno zalagala za privatizaciju na državnom nivou, međutim ostala je usamljena u toj borbi. Nakon toga, Stranka za BiH izlazi sa konceptom Bosne i Hercegovine sastavljene od funkcionalnih multietničkih regija, sa decentralizovanom ali funkcionalnom državom. Iako je Evropska komisija u početku prihvatila taj koncept, nakon što se Dodik usprotivio, i Evropska komisija je odustala. I vidi ponovo čuda, tajac od strane SDP-a, koji nije podržao koncept multietničkih funkcionalnih regija.\nMislim da bi vrhunskim politolozima i psiholozima bilo zadovoljstvo pratiti političku scenu u Bosni i Hercegovini, kao i brzinu sklapanja nevjerovatnih i iznenadnih saveza dojučerašnjih neprijatelja. Iako je u politici dosta toga moguće, ipak i u tom zanatu su oduvijek postojala određena pravila koja su se poštovala, posebno od onih koji su ostavljali historijski trag za sobom. Veliki ljudi vuku velike poteze i zbog njih „plaćaju glavom“, ali ostaju uspravni i kada mali ljudi i male politike pokušaju da ih svedu na svoj mizerni nivo. Ipak ovdje ne bih govorio o „nevjerovatnim savezima“ nego o nečemu što je još šokantnije, a to je da neki politički pokreti i njihovi sljedbenici misle da građani Bosne i Hercegovine boluju od terminalne amnezije pa se ničega ne sjećaju. Iako takve vođe i partije misle da su svi senilni, ipak nije tako, jer postoje dokumenti koji svjedoče kakvo licemjerstvo vlada na političkoj sceni Bosne i Hercegovine. Pa drugovi, nije nam svima hiruškim putem ostranjeno pamćenje.\nSocijaldemokratska partija (SDP) je godinama bjesomučno i bespoštedno rušila Stranku za Bosnu i Hercegovinu (SBiH) u isto vrijeme obećavajući kule i oblake napaćenim građanima. I šta se desilo, uz pomoć nevjerovatne medijske hajke, jednog djela međunarodne zajednice i djela nevladinog sektora konačno je SDP dobio priliku da povede procese u BiH nakon izbora 2010. godine. I gledaj čuda, od obećanja dobismo neformiranje vlade punih godinu i po dana, a kasnije još 2,5 godine, praktično, tehničkog mandata Vlade Federacije BiH. Sve zbog eksperimentisanja i neodgovornog ponašanja upravo tog SDP-a. Od 2006. do 2010. godine dok je SBiH bila dio vladajuće većine BiH je napravila dva koraka prema Europskoj uniji, dva prema NATO-u, osnovali 17 institucija na državnom nivou kao i 75 zakona, postali članicom Vijeća sigurnosti, privlačili investicije, podržavali povratak, podizali bruto društveni proizvod i otvarali nova radna mjesta van granica BiH za naše firme. Za vrijeme 2010. – 2014. od SDP-a smo dobili blokadu, ali istina SDP je počeo da priča kako je energetski sektor dobar za Bosnu i Hercegovinu, zaboravljajući da je rušio predhodnu vladu upravo na energetskom sektoru.\nNakon pada Zlatka Lagumdžije dešavaju se previranja unutar Socijaldemokratske partije BiH. Formalno je Lagumdžija sklonjen, međutim upućeni tvrde da upravlja procesima u SDP-u iz sjene, kao i da je jedan od glavnih „savjetnika“ vrhu SDA pomoću koje želi da eliminiše DF i Željka Komšića sa političke scene. Međutim pokušaj historijskog plasiranja nove vizije SDP-a juče je slatko i do bola nasmijalo sve one koji se ozbiljnije bave politikom i koji ipak detaljnije prate bh, političke prilike. Socijaldemokratska partija BiH juče je glamurozno i vizionarski, putem profesora Ante Domazeta, objavila slijedeće:\nDrugovi, kasno Marko na Kosovo stiže\nU oba slujača SDP je „mudro“ šutio bojeći se reakcija, prije svega evropskih zemalja koje, putem OHR-a i visokog predstavnika, nisu podržali privatizaciju na državnom nivou kao ni uspostavljanje ekonomskih regija. Socijaldemokrate BiH su procjenjivale da bi za njihovo umiljavanje međunarodnoj zajednici bilo štetno da se suprostave, jer to nije bilo popularno, nego su tu čast borbe za BiH prepustili Silajdžiću i SBiH. Važno je naglasiti da Evropa nikad nije razumjela Bosnu i Hercegovinu i njenu hiljadugodišnju multikulturalnost te je svojim stavovima podržavala podjelu njenog teritorija, ekonomije, stanovništva i.t.d. u svim mogućim prilikama od rata pa do sada. Evropski zvaničnici su smatrali i smatraju da je to neka zemlja na brdovitom Balkanu, ne shvatajući da je upravo obrnuta situacija, da Evropa treba da uči kako se u tim brdima Bosne živjelo vijekovima zajedno. Nisu mogli shvatiti jer su navikli da je sama Evropa nacionalno izdjeljenja u svojim temeljima, dok je Bosna njeno naličje, hiljadugodišnja multietnička država. To je Evropa, ali gdje je tada bila Socijaldemokratija BiH koja se javno zalaže za očuvanje Bosne i Hercegovine i njeno jačanje, a kad dođe prilika da se to pokaže onda nijemi.\nSve ovo podsjeća na mitološko junaštvo Marka Kraljevića, za kojeg ne postoje historijski tragovi da je živio. Međutim on je u javnosti postao i ostao junak. Slično junaštvo u javnosti baštini i SDP, međutim ne postoje historijski tragovi takve borbe. Šta drugo reći i za prijedlog koji je došao iz SDP-a o uređenju Bosne i Hercegovine na principu ekonomskih regija nego: „Kasno Marko na Kosovo stiže“.


Danas kreće isplata 3.000 za vakcinisane | Kamatica\nPočetna > vest > Danas kreće isplata 3.000 za vakcinisane\nTekst objavljen: 17.06.2021 11:55\nU Srbiji danas počinje isplata novčane nagrade svim prijavljenim vakcinisanim građanima, starijim od 16 godina\nIsplata ove novčane pomoći države počele je juče kada su novac dobili vakcinisani penzioneri, a od danas su na redu svi ostali građani.\nNaračune pola miliona građana danas će biti isplaćen ovaj novac, a očekuje se da do kraja nedelje bude završena isplata za sve vakcinisane koji su se prijavili za ovu novčanu nagradu države.\nMinistar finansija Siniša Mali ranije je saopštio da se za ovu pomoć države prijavilo skoro 1,4 miliona građana, imajući u vidu imilion penzionerakojima je novac već juče legao na račune, ukupan broj ljudi koji će dobiti ovu pomoć je2,4 miliona. Mali je tom prilikom poručio da time država nastavlja da, kako kaže, podržava građane i privredu.\npandemija pomoć države vakcinisani 3000 za vakcinisane vakcinacija


UEFA LIGA NACIJA: BIH GOST ITALIJE U FIRENCI | Hayat.ba\nUtakmica prvog kola grupe ”1” elitne UEFA Lige nacija ”A”, između fudbalskih reprezentacija Italije i Bosne i Hercegovine, igrat će se u Firenci na stadionu “Artemio Franchi”.\nSusret je na programu 4. septembra 2020. godine u 20.45 sati. ACF Fiorentina svoje mečeve igra na ovom stadionu, čiji kapacitet je 43.147 mjesta. Tri dana kasnije, reprezentacija BiH će u Zenici, na stadionu „Bilino polje“, ugostiti nacionalni tim Poljske – saopćeno je danas iz Nogometnog/Fudbalskog saveza BiH (N/FS BiH).\nPored Bosne i Hercegovine, Italije i Poljske, u grupi ”1” nastupit će i nacionalni tim Holandije.


Kontaktna sočiva sve dostupnije rešenje - JuGmedia\nNIŠ – Nošenje naočara za vid za mnoge ljude predstavlja veliki teret, ali zahvaljujući razvoju nauke ovaj problem se veoma jednostavno rešava nabavkom kontaktnih sočiva.\nProfesor dr Dragan Veselinović, jedan od najiskusnijig hirurga prednjeg segmenta oka u Srbiji i jedan od oftamologa Specijalističke oftamološke ordinacije „Zona vida Veselinović“ kaže da je tehnološki napredak učinio da imamo sočiva koja su komforna, biokompatibilna, sa dobrim optičkim karakteristikama.\nProfesor Veselinović takođe ističe da su prednosti kontaktnih sočiva u odnosu na naočare – brojne.\n„Prednosti kontakntnih sočiva su šire vidno polje, ne postoji ograničenje vezano za okvir naočara, nema fenomena usitnjenih ili uveličanih likova posebno kod većih ametropija, nema zamagljivanja naočara pri promeni temperature i pacijent uvek gleda kroz optički centar“, kaže dr Veselinović.\nProfesor Veselinović ističe da je pre nabavke kontaktnih sočiva, kao i pre nabavke naočara, potrebno da se uradi oftamološki pregled.\n„Pregled za kontaknta sočiva podrazumeva anamnezu, refrakciju, biomikroskopski pregled, oftalmoskopiju, binokularni status i ispitivanje suznog filma“, naglašava dr Veselinović i dodaje da svi građani koji imaju probleme sa vidom ili žele da urade preventivni oftamološki pregled, mogu da nazovu Specijalističku oftamološku ordinaciju „Zona vida Veselinović“ i zakažu pregled.\nProfesor Veselinović kaže da, u zavisnosti od materijala od koga su spravljena, kontaktna sočiva mogu da budu meka i tvrda.\n„Meka kontaktna sočiva se lakše podnose i pacijenti se brže prilagođavaju na njih. Tvrda kotaktna sočiva rade se po meri pacijenta, ali je pacijentu potreban duži vremenski period da se navikne na ova sočiva. Njihova primena neophodna je kod nekih stanja kao što je keratokonus astigmatizam“, rekao je dr Veselinović.\nPrema rečima dr Veselinovića, sa novim modnim trendovima u svetu sve je veći broj ljudi koji, iako nema potrebu za korekcijom vida, želi da promeni svoju boju očiju pomoću kontaktnih sočiva. Pored toga, meka kontaktna sočiva mogu biti i dioptrijska u boji.\nPo režimu zamene, objašava dr Veselinović meka kontaktna sočiva mogu biti dnevna, mesečna, tromesečna i godišnja.\n„Dnevna meka godišnja sočiva su odlično rešenje za sve one koji nose kontaktna sočiva, a žele najbolje za svoje oči. Za njih nisu potrebna sredstva za čuvanje i održavanje, pa se time skraćuje procedura stavljanja i skidanja sočiva i mogućnost infekcije. Pogodna su za sportiste, za poslovne ljude i one koji putuju, za one koji su skloni alergijama, kao iu slučaju kada je potrebna pauza u nošenju dotadašnjih kontaktnih sočiva“, objašnjava dr Veselinović.\nKako ističe dr Veselinović, svi oni koji se odluče za nošenje mekih kontaktnih sočiva treba da se pridržavaju uputstva proizvođača o režimu zamene.\n„Duže nošenje kontaktnih sočiva od onog koje je propisano od strane proizvođača, može prouzrokovati infekciju oka i niz drugih neželjenih reakcija. Ne bi trebalo da se spava sa kontaktnim sočivima jer to dovodi do iritacije i crvenila. U slučaju da ste spavali sa sočivima, morate da ih izjutra skinete, ponovite postupak održavanja i tek nakon toga ih opet plasirate u oko“, kaže dr Veselinović.\nPrema njegovim rečima u slučaju oboljevanja od konjuktivita moguće je nositi samo dnevna meka kontaktna sočiva preko koji se može primeniti terapija i koja se ujutro stavljaju, a uveče skidaju i bacaju.\nSaobraćajke, tuče, pretnje i svađe tokom vikenda\nNasilje nad starima „najbolje čuvana porodična tajna“\nKod starih osoba je često prisutno zanemarivanje i zapuštanje njihovih potreba, što dovodi do rizika od narušavanja njihovog fizičkog i mentalnog…\n“Prolećna izložba” sutra u leskovačkoj biblioteci\nNarodna biblioteka “Radoje Domanović” u Leskovcu u saradnji sa Školom za tekstil i dizajn Leskovac, sutra, tačnije u utorak, sa početkom u 18…


BalkanMagazin :: Vestas proizvodi vetroturbine iz energije biogasa\npetak, 12. februar 2021 09:17\nPogon za proizvodnju vetroturbina danske kompanije Vestas, na južnoj obali Engleske, snabdevaće se električnom energijom dobijenom iz biogasa, koji kao ekološki prihvatljiv energent koristi britanska kompanija Blek Dog Biogas (Black Dog Biogas). Ovo partnerstvo predstavlja dobar primer kako veliki biznis prihvata ideju “cirkularne ekonomije”. (foto: Biogasna elektrana može da zadovolji oko 80 posto potreba fabrike Vestas, uz još 1.200 domova, logicsolutions.com)\nPočetkom meseca svetski lider u proizvodnji vetroturbina, danaska kompanija Vestas je objavila je da će njen pogon u Engleskoj, ubuduće koristiti električnu energiju dobijenu iz obnovljivog gasa britanske kompanije Blek Dog Biogas (Black Dog Biogas). Lokacije obe kompanije nalaze se na ostrvu Vajt (Wight), na južnoj obali Engleske.\nErt Kapital (Earth Capital) međunarodna kompanija za savetodave usluge upravljanje investicijama, sa sedištem u Londonu, inače deo veće grupacije Ert Kapital Holding (Earth Capital Holding), navela je u saopštenju da njena kompanija Blek Dog Biogas može da obezbedi dovoljno energije da se zadovolji oko 80 posto potreba fabrike Vestas, kao i potrebe približno 1.200 domova na ostrvu Vait.\nVestas nastoji da obezbedi proizvodnju vetroturbina “bez otpada” do 2040. godine. (Izvor: ewind.es)\nPostrojenje za biogas proizvodi energiju koristeći materijale poput trave i kukuruza, koji se uzgajaju na ostrvu Vajt. Prema Ert Kapitalu, ovaj proces se sastoji iz nekoliko faza, pri čemu enzimi razgrađuju sirovine, proizvodeći organsko đubrivo i biogas.\nBiogas se koristi za napajanje dve kombinovane elektro-toplotne jedinice koje proizvode toplotnu i električnu energiju, dok se organsko đubrivo upotrebljava na poljoprivrednom zemljištu kako bi pomoglo u proizvodnji useva koje elektrane koriste.\nTo je, navodi Ert Kapital, pomoglo da se “podrži cirkularna ekonomija”, dok se istovremeno smanjuje potreba za korišćenjem onoga što su opisali kao “đubrivo sa velikom količinom ugljenika”.\nOtpad od turbina i cirkularna ekonomija\nPoslovanje povezano sa pojmom cirkularne ekonomije razvilo se tokom poslednjih godina u mnogim kompanijama širom sveta koje žele da posluju tako što će minimalizovati otpad.\nIz svog ugla, Evropska unija je opisala cirkularnu ekonomiju kao “model proizvodnje i potrošnje, koji uključuje sakupljanje, izdvajanje, ponovnu upotrebu, preradu, obnavljanje i recikliranje postojećih materijala i proizvoda što je duže moguće”. To produžava životni ciklus proizvoda.\nPoslovanje povezano sa pojmom cirkularne ekonomije razvilo se tokom poslednjih godina u mnogim kompanijama širom sveta koje žele da posluju tako što će minimalizovati otpad. (Izvor: MHI Vestas)\nEnergija vetra jedna je od oblasti u kojoj bi cirkularna ekonomija mogla da ima značajan efekat u narednim godinama.\nKljučni razlog je to što su lopatice za turbine napravljene od kompozitnih materijala koje je teško reciklirati, što znači da mnoge završavaju na deponiji kada se njihov radni vek završi.\nStvari se, međutim, menjaju. Prošlog januara je Vestas naveo da nastoji da obezbedi proizvodnju vetroturbina “bez otpada” do 2040. godine.\nU decembru prošle godine, francuske kompanije koje posluju na međunarodnom nivou, Dženeral Elektrik Rinjuvbl Enerdži (GE Renewable Energy) i Veolia Nort Amerika (Veolia North America) su potpisale “višegodišnji sporazum” o reciklaži lopatica uklonjenih sa vetroturbina u vetroparkovima na kopnu u Sjedinjenim Državama.\nDženeral Elektrik Rinjuvbl Enerdži naveo je da će lopatice biti razgrađene na lokaciji u Misuriju pre nego što će se „koristiti kao zamena za ugalj, pesak i glinu u pogonima za proizvodnju cementa širom Sjedinjenih Američkih Država“.\nBiogas se koristi za napajanje dve kombinovane elektro-toplotne jedinice koje proizvode toplotnu i električnu energiju, dok se organsko đubrivo upotrebljava na poljoprivrednom zemljištu kako bi pomoglo u proizvodnji useva koje elektrane koriste. (Izvor: uk.ramboll.com)\nVest o ugovoru Vestasa sa Blek Dog Biogasom stigla je istog dana kada je danski proizvođač turbina naveo da mu je renomirana američka bonitetna agencija Mudis (Moody’s) dodelila dugoročni kreditni rejting Baa1, što označava kompaniju umerenog kreditnog rizika.\nU svom saopštenju Mudis je objasnio taj se taj kreditni rejting odnosi na “očekivanja dugoročnog rasta za tržište vetroturbina“, računajući i Vestasovu „poziciju lidera na tržištu“.\n„Očekivanja za održivi rast u kombinaciji sa postepenim širenjem u ofšor sferi treba da podrže kontinuirani rast prihoda i veće iznose marži u budućnosti“, dodao je Mudis.


Naslovna Republika Srpska Brnabić: Nastavljamo izgradnju HE „Buk Bijela“\nPredsjednik Vlade Srbije Ana Brnabić izjavila je da se radovi na izgradnji hidroelektrane „Buk Bijela“ nastavljaju i da bi eventualna odluka o stopiranju tog projekta stvorila pravnu nesigurnost za sve investicije u BiH.\n-Očekujemo da se BiH prema nama ponaša kao prema bilo kom drugom investitoru. Ako je nemački investitor bio dobrodošao u jednoj otvorenoj privredi, valjda je i srpski investitor dobrodošao – rekla je Brnabićeva odgovarajući na pitanja poslanika u Skupštini Srbije i predsjednika Odbora za dijasporu i Srbe u regionu Milimira Vujadinovića o projektima Vlade Srbije u Srpskoj.\n-Bilo je spekulacija da ćemo morati da pauziramo. Mi ne pauziramo, nemamo nikakvu odluku Ustavnog suda BiH, tako da nastavljamo. Uradili smo kompletnu pravnu analizu kao odgovorni investitori, tu pre svega mislim na „Elektroprivredu Srbije“ i ne vidimo nijedan razlog da bilo ko stopira taj projekat. Ništa ne isključujem, ali zaista ne očekujem – rekla je Brnabićeva.\n-Srbija snosimo sve troškove na izgradnju mosta i dogovaramo se za 90 odsto finansiranja auto-puta do Bijeljine na području Republike Srpske i očekujem da sa tim projektom krenemo u 2022. godini – istakla je Brnabićeva.\n-Učinićemo sve što možemo da kvalitet života ljudi, Srba koji su tamo ostali, uprkos svemu onome što se desilo u poslednjih 100 godina, bude bolji. Mi ćemo učiniti sve što možemo da pomognemo, da podržimo, finansiramo projekte lokalne infrastrukture, izgradnju naših crkava, pomoć našim kulturno-umetničkim društvima, školama, prosveti i drugo – rekla je Brnabićeva.